คลังแจงเว็บไซต์ถูกก่อกวนไม่กระทบจ่ายเงินข้าราชการ
คลังยืนยันเว็บไซต์ถูกก่อกวน ไม่กระทบจ่ายเงินเดือนข้าราชการ และการเบิกจ่ายงบประมาณ
29 ต.ค. 2565

คลังยืนยันเว็บไซต์ถูกก่อกวน ไม่กระทบจ่ายเงินเดือนข้าราชการ และการเบิกจ่ายงบประมาณ
นายสมชัย สัจจพงษ์ ปลัดกระทรวงการคลัง เปิดเผยว่า การโจมตีเว็บไซต์กระทรวงการคลังของผู้ไม่หวังดี ขณะนี้สถานการณ์สู่ภาวะปกติแล้ว ซึ่งจะไม่มีผลกับการจ่ายเงินเดือนข้าราชการ และการเบิกจ่ายภาครัฐ
ทั้งนี้ การก่อกวนเว็บไซต์กระทรวงคลังเกิดขึ้น 2 จุด คือหน้าเว็บไซต์กระทรวงการคลัง และเว็บไซต์การจัดซื้อจัดจ้างของกรมบัญชีกลาง โดยกระทรวงการคลังได้ประสานกับหน่วยงานความมั่นงานหน่วยงานความมั่นคง ค้าหาต้นตอผู้ที่เข้ามาก่อกวนแล้ว และคาดว่าจะสามารถจับกุมได้ในไม่ช้า
อย่างไรก็ตามในเบื้องต้นได้ติดต่อไปยังบริษัทดูแลระบบไอทีของกระทรวงการคลังให้มาติดตั้งเครื่องมือเพื่อมาดูแลในระยะสั้นไม่ให้เข้ามาก่อกวนอีก ส่วนในระยะยาวจะมีการวางระบบความปลอดภัยเพิ่ม เพื่อรักษาความมั่นคงในระบบไอทีของกระทรวงมากขึ้น